Sagredo qualifica de “molt positiva” la reunió amb Ribó en l’Ajuntament de València
23/07/2015

# Sagredo qualifica de “molt positiva” la reunió amb Ribó en l’Ajuntament de València

[![Sagredo, alcalde de Paterna, en su encuentro con Joan Ribó, alcalde de Valencia](/images/noticias/2015/07/sagredo-ribo.jpg)](/images/noticias/2015/07/sagredo-ribo.jpg)

23.07.2015

L’Alcalde de Paterna, Juan Antonio Sagredo, ha abordat la necessitat de revisar el cost de la línia EMT al seu pas per Paterna i “d’avançar junts per a buscar un model de ciutat amable i intel•ligent”

L’alcalde de Paterna, Juan Antonio Sagredo, ha qualificat de “molt positiva” la reunió amb l’alcalde de València, Joan Ribó, que ha tingut lloc este matí en l’Ajuntament de València.

El primer edil li ha regalat a l’alcalde de la ciutat el llibre ‘La Cordà de Paterna’ de Camilo Segura i Félix Gómez, editat per Interpenyes, i el llibre ‘Socarrats i Paviments Medievals’ de Mercedes Mesquida, i ha invitat a Joan Ribó que vinga a Paterna a la Cordà enguany. Amb anterioritat a la trobada, Ribó ha comentat a Sagredo que ja ha visitat la localitat en el dia de la seua festa gran, que se celebra l’últim diumenge d’agost.

Sagredo ha posat en valor “que ara es puguen reunir dos alcaldes de distintes ciutats per a potenciar llaços entre Paterna i València” i ha subratllat que este canvi “el necessitaven els ciutadans”. L’alcalde de Paterna també ha insistit en la necessitat d’aconseguir “una àrea metropolitana forta en la que puguen abordar-se, des de la coordinació, problemes conjunts”. Ambdós també han apostat per “avançar junts per a buscar un model de ciutat amable i intel•ligent”.

En la trobada s’ha abordat el pas de la línia 62 de l’EMT al seu pas per Paterna, que costa anualment 71.286 euros i que només té dos parades (Alginet-Algemesí i Almassora-Terramelar), així com coordinar el trànsit rodat en Fira València per a evitar molèsties als veïns que viuen en esta zona. Ribó i Sagredo han acordat revisar el cost de la línia d’autobús, i col•laborar estretament en altres assumptes que siguen d’interés per a ambdós ciutats, com per exemple l’ús més atractiu del servici de bicicletes públic.